
ACTA DE LA SESSIÓ DEL PLE DE L’AJUNTAMENT
	

Identificació de la sessió

Núm.: 7/2016
Caràcter: Ordinària
Dia:   27 d’octubre de 2016.   
Hora: 08:30h. 
Lloc:  Sala de sessions de la casa consistorial.
Convocatòria: Primera

Hi assisteixen:

Mar Amorós Mas
Francesc Sans Vives
Gerard Cabré Vaquè
Lourdes Aluja Mata
Maria Antònia Cabré Barberà, regidora


ORDRE DEL DIA:

1.- ACORD D’APROVACIÓ DE LES ACTES DE LES SESSIONS PLENÀRIES ANTERIORS 
2.- ACORD D’APROVACIO DEL PRESSUPOST 2017
3.- ACORD D’APROVACIÓ DE LA MODIFICACIO DE LES ORDENANCES FISCALS 2017.
4.- ACORD D’APROVACIÓ DEL MAPA DE CAPACITAT ACÚSTICA DE PRADELL DE LA TEIXETA.
5.- DONAR COMPTE DE DECRETS I RESOLUCIONS DE L’ALCALDIA I INFORMES DESFAVORABLES DE LA SECRETARIA-INTERVENCIÓ.
6.- PRECS I PREGUNTES.

Pradell de la Teixeta a 24 d’octubre de 2016

El Secretari-Interventor del SAM de la Diputació de Tarragona al Servei Municipal


Vicente Vayá Morte

1.- ACORD D’APROVACIÓ DE LES ACTES DE LES SESSIONS PLENÀRIES ANTERIORS 

(La senyora Alcaldessa obre l’acte, i un cop comprovada pel secretari l’existència del quòrum que cal perquè pugui ser iniciada la sessió)

Atès que tots els regidors coneixen el redactat de les actes de les sessions de dates 4 d’agost i 1 i 15 de setembre de 2016, per haver-ne distribuït amb la convocatòria, es pregunta si hi ha alguna esmena al respecte. 

Sotmès a votació, per unanimitat dels cinc membres assistents (Mar Amorós Mas – Alcaldessa -  i Francesc Sans Vives, Gerard Cabré Vaquè, Lourdes Aluja Mata i Maria Antònia Cabré Barberà – regidors - ), el Ple de l’Ajuntament  aprova en tots els seus punts els anteriors acords. 


2.- ACORD D’APROVACIO DEL PRESSUPOST 2017

ANTECEDENTS

L’alcalde de l’Ajuntament ha elaborat el pressupost per a l’exercici 2017

En data 3 d’octubre de 2016 el Secretari interventor del SAM de la Diputació de Tarragona al Servei Municipal ha emès els informe relatiu als equilibris bàsics del pressupost i al compliment dels objectius que estableix la LOEPSF.

En la mateixa data la mateixa secretaria intervenció va emetre informe sobre el procediment a seguir per a l'aprovació del pressupost.

FONAMENTS DE DRET

4.1. L’article 165 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals disposa que el pressupost complirà amb el principi d’estabilitat i contindrà per cada un dels pressupostos que l'integrin l’estat de despeses, l’estat d’ingressos i les bases d’execució. També afegeix que cadascun dels pressupostos que integren el general s’ha d’elaborar sense dèficit inicial.

4.2. L’article 166 del mateix RD relaciona els annexos que caldrà unir al pressupost general.

4.3. L’article 168 del mateix RD regula el procediment d’elaboració i aprovació inicial del pressupost.

4.4. L’article 169 del mateix RD regula la publicitat, l’aprovació definitiva i l’entrada en vigor del pressupost.

4.5.  L’art.18.4 del RD 8/2013, de 28 de juny, de mesures urgents contra la morositat de les administracions públiques i de recolzament a entitats locals amb problemes financers, disposa que les entitats locals que no comptin en el seu pressupost amb un fons de contingència l’hauran de crear en el seu pressupost corresponent a 2014 i successius, amb una dotació mínima del 0,5 per cent de l’import de les seves despeses no financeres, i així ho hauran de constar en el seu pla d’ajust.

4.6. Llei Orgànica 2/2012, de 27 d’abril, d’estabilitat pressupostària i sostenibilitat financera (LOEPSF).

4.7. Ordre Ministerial HAP/2015/2012, d'1 d’octubre, per la qual es desenvolupen les obligacions de subministrament d’informació previstes en la LOEPSF (OM).

4.8. Reial Decret Legislatiu 2/2004, de 5 de març, (TRLRHL) que aprova el Text Refós de la Llei reguladora de les hisendes locals, en relació amb el Principi d'Estabilitat Pressupostària.

4.9. Manual de càlcul del dèficit en comptabilitat nacional adaptat a les corporacions locals, publicat per la Intervenció General de l'Administració de l'Estat, Ministeri d'Economia i Hisenda.

4.10. Guia per a la determinació de la Regla de Despesa de l’article 12 de la LOEPSF per corporacions locals, 3a edició. IGAE (12/03/2013).

4.11. Reglament núm.549/2013, del Parlament Europeu i del Consell, de 21 de maig (DOCE.26-06-2013), que aprova el SEC 2010.

4.12. Manual del SEC 95 sobre el Dèficit Públic i el Deute Públic, publicat per Eurostat.

4.13. Reglament 2223/1996 del Consell de la Unió Europea.

4.14. Reglament 2516/2000, del Consell de la Unió Europea

Per tant,




S’ACORDA:

1. Aprovar el pressupost general per a l’exercici 2017, el qual, resumit per capítols i  per  a  cadascun dels corresponents organismes i empreses que l’integren, és el següent:


	Capítols INGRESSOS
	2017
	Capítols DESPESA
	2017

	1
	79.117,97
	1
	86.499,38

	2
	3.397,51
	2
	125.712,73

	3
	78.754,99
	3
	3.550,00

	4
	112.320,66
	4
	1.200,00

	5
	7.885,57
	Despesa corrent
	216.962,11

	 
	 
	5
	1.287,77

	Ingressos corrents
	281.476,70
	Fons contingència
	1.287,77

	6
	0,00
	6
	40.591,65

	7
	32.775,23
	7
	0,00

	Ingressos de capital
	32.775,23
	Despesa de capital
	40.591,65

	8
	0,00
	8
	0,00

	9
	0,00
	9
	27.500,00

	Ingressos financers
	0,00
	Despesa financera
	27.500,00

	TOTAL
	314.251,93
	TOTAL
	286.341,53



2. Aprovar les bases d'execució del pressupost que seran d'aplicació a l'ajuntament i als seus organismes autònoms.

3. Aprovar la plantilla de personal que s'ha detallat:


PLANTILLA ORGÀNICA
	

1. PERSONAL FUNCIONARI DE CARRERA

	DENOMINACIÓ  
	PLACES
	GRUP/
SUBG.

	ESC.
	SUBESCALA
	VACANT
	OBSERV.

	Secretaria - Intervenció (agrupació)
	1
	A/A1
	HN
	Secretaria-Intervenció
	Sí
	Agrupada amb La Torre de Fontaubella i Porrera




2. PERSONAL LABORAL FIX

	DENOMINACIÓ  
	PLAC.
	GRUP/
SUBG.
	VACANT
	OBSERVACIONS

	Oficial Administratiu

	1
	C/C1
	1
	-

	Cap de Brigada
	1
	C/C2
	1
	

	Peó de Manteniment de Neteja
	1
	AP
	1
	




4. Aprovar el sostre de la despesa no financera, per import de 282.158,16 €, d’acord amb el següent detall:

	 
	Despesa no financera

	Capítol 1 
	86.499,38

	Capítol 2  
	125.712,73

	Capítol 3 
	3.550,00

	Capítol 4
	1.200,00

	Capítol 5
	1.287,77

	Capítol 6 
	40.591,65

	Capítol 7
	0,00

	Despesa no financera
	258.841,53

	 
	 

	
	

	
	

	Regla despesa liquidació 2016
	180.954,47

	Regla despesa pressupost 2017
	157.637,84

	marge compliment regla de la despesa
	23.316,63

	marge compliment estabilitat
	127.182,18

	
	

	import màxim que pot augmentar el sostre de la despesa, sempre que hi hagi finançament
	23.316,63

	
	

	SOSTRE DE DESPESA DEL PRESSUPOST
	282.158,16



5. Exposar el pressupost al públic mitjançant la inserció de l’anunci al Butlletí Oficial de la Província i al tauler d’anuncis de la corporació durant el termini de quinze dies hàbils, durant el qual els interessats podran presentar-hi reclamacions.

6. L’aprovació inicial del pressupost general es considerarà definitiva si no es produeixen reclamacions en contra durant el termini d’exposició pública, i entrarà en vigor en l’exercici al qual es refereix. 

Sotmès a votació, per unanimitat dels cinc membres assistents (Mar Amorós Mas – Alcaldessa -  i Francesc Sans Vives, Gerard Cabré Vaquè, Lourdes Aluja Mata i Maria Antònia Cabré Barberà – regidors - ), el Ple de l’Ajuntament  aprova en tots els seus punts els anteriors acords. 
3.- ACORD D’APROVACIÓ DE LA MODIFICACIO DE LES ORDENANCES FISCALS 2017.

ACORD DEL PLE
	
Aquest ajuntament pretén modificar l’ordenança fiscal reguladora de la taxa pel subministrament d’aigua potable per l’any 2017, d’acord amb l’establert a l’article 15 del reial decret legislatiu 2/2004, de 5 de març, pel qual s’aprova el text refós de la llei reguladora de les hisendes locals.

El secretari interventor ha elaborat una proposta d’ordenança fiscal 

El Ple, amb el quòrum de la majoria simple dels membres de la Corporació

A C O R D A

Primer.- Aprovar provisionalment  per a l’exercici de 2017 i següents, l’aprovació/modificació  de l’Ordenança Fiscal que a continuació es relaciona:  

	Ordenança Fiscal Nº7 (Modificació)
	REGULADORA DE LA TAXA PEL SUBMINISTRAMENT D’AIGUA POTABLE




Segon.- Fer constar expressament que s’utilitzarà íntegrament el text articulat aprovat per la Diputació de Tarragona, tot fent ús de la capacitat normativa atorgada per la llei i es completarà l’annex dels models tipus amb els elements potestatius que l’Ajuntament acordi, en les següents:

Nº1.- IBI (Impost sobre Béns Immobles)
Nº2.- IAE (Impost d'Activitats Econòmiques)
Nº3.- IVTM (Impost de Vehicles de Tracció Mecànica)
Nº4.- ICIO (Impost sobre Construccions, Instal·lacions i Obres)
Nº6.- CCEE (Contribucions Especials)
Nº17.- Taxa  Utilització Domini Públic per Empreses o Entitats Explotadores de Serveis de Subministrament

Tercer.- Aquest acord provisional i el text de l’Ordenança Fiscal reguladora de la taxa de subministrament d’aigua potable que s’hi annexen s’han d’exposar al públic en el tauler d’anuncis d’aquest Ajuntament per un període de trenta dies des del següent al de la publicació de l’anunci d’exposició al Butlletí Oficial de la Província, dins el qual els interessats podran examinar l’expedient i presentar, si s’escau, al·legacions. 

Quart.- Disposar que en supòsit que no es presentin reclamacions, s’entendrà definitivament adoptat automàticament l’acord provisional. L’acord provisional elevat a definitiu més el text íntegre de les ordenances fiscals, es publicaran al Butlletí Oficial de la Província, moment en que entraran en vigor.

Sotmès a votació, per unanimitat dels cinc membres assistents (Mar Amorós Mas – Alcaldessa -  i Francesc Sans Vives, Gerard Cabré Vaquè, Lourdes Aluja Mata i Maria Antònia Cabré Barberà – regidors - ), el Ple de l’Ajuntament  aprova en tots els seus punts els anteriors acords. 

4.- ACORD D’APROVACIÓ DEL MAPA DE CAPACITAT ACÚSTICA DE PRADELL DE LA TEIXETA.
[bookmark: _GoBack]

1. ANTECEDENTS

Atès que ha tingut entrada en el registre d’entrada d’aquest Ajuntament, documentació provinent de la Direcció General de qualitat ambiental del Departament de Territori i Sostenibilitat de la Generalitat de Catalunya, per la qual tramet a l’ajuntament el CD que conté el Mapa de Capacitat Acústica del municipi de Pradell de la Teixeta, elaborada pels tècnics del mateix Departament de Territori, per tal que se procedeixi a la seva aprovació.

L’objectiu principal del mapa de capacitat acústica del municipi Pradell de la Teixeta és servir com a instrument per a la gestió ambiental del soroll, que té com a finalitat evitar, prevenir o reduir la contaminació acústica a la que està exposada la població i la preservació i/o millora de la qualitat acústica del territori.

Atès que el Tècnic al servei de l’Ajuntament de Pradell de la Teixeta ha emès l’informe favorable per a la seva aprovació.

I vist l’informe emès pel secretari interventor que consta a l’expedient

2. FONAMENTS JURÍDICS

1. Article 9 de la Llei 16/2002, de 28 de juny, de protecció contra la contaminació acústica.

2. Decret 245/2005, de 8 de novembre, pel qual es fixen els criteris per a l’elaboració dels mapes de capacitat acústica.

3. Article 7 del Decret 176/2009, de 10 de novembre, pel qual s’aprova el Reglament de la Llei 16/2002, de 28 de juny, de protecció contra la contaminació acústica, estableix que correspon als ajuntaments elaborar i aprovar els mapes de capacitat acústica.


Es proposa el Ple de l’Ajuntament l’adopció dels següents ACORDS:

PRIMER.- Aprovar inicialment la proposta de Mapa de Capacitat Acústica del Municipi de Pradell de la Teixeta que consta de la Memòria, Plànols i annexos, elaborada pels tècnics del Direcció General de Qualitat Ambiental del Departament de Territori i Sostenibilitat de la Generalitat de Catalunya.

SEGON.-  Sotmetre a informació pública la proposta de Mapa de Capacitat Acústica del Municipi de Pradell de la Teixeta, pel termini d’un mes a comptar des de l’última publicació del corresponent anunci al Diari Oficial de la Generalitat de Catalunya, al Butlletí Oficial de la Província de Tarragona, i al tauler d’anuncis de l’Ajuntament i web municipal (www.pradelldelateixeta.cat), a fi i efecte que els interessats puguin examinar-lo i presentar-hi les al·legacions i/o suggeriments que consideren convenients.

TERCER.- En cas de no presentar-se al·legacions, reclamacions o suggeriments durant el període d’informació pública, el Mapa s’entendrà aprovat definitivament sense necessitat d’un nou acord.

QUART.- Concedir audiència, simultàniament al tràmit d’informació pública, als ajuntaments colindants, l’àmbit territorial dels quals limita amb el d’aquest municipi.

Sotmès a votació, per unanimitat dels cinc membres assistents (Mar Amorós Mas – Alcaldessa -  i Francesc Sans Vives, Gerard Cabré Vaquè, Lourdes Aluja Mata i Maria Antònia Cabré Barberà – regidors - ), el Ple de l’Ajuntament  aprova en tots els seus punts els anteriors acords. 

5.- DONAR COMPTE DE DECRETS I RESOLUCIONS DE L’ALCALDIA I INFORMES DESFAVORABLES DE LA SECRETARIA-INTERVENCIÓ.

Els decrets que passen sessió de 27 d’octubre de 2016 van del 125/2016  de 14 d’agost, al 131/2016 de 14 d’octubre, restant-ne assabentats la totalitat dels regidors assistents tota vegada que han disposat de la documentació integrant del present punt de l’ordre del dia amb l’antelació legalment exigida.


6.- PRECS I PREGUNTES.

No es formula cap prec ni pregunta i, no havent-hi més assumptes a tractar, la senyora presidenta, aixeca la sessió a les vuit hores i cinquanta minuts, de la qual com a Secretari, en dono fe i estenc aquesta acta.

L’Alcaldessa				El Secretari-Internvetor del SAM de la Diputació 
					de Tarragona al Servei Municipal



Mar Amorós Mas			Vicente Vayá Morte


AJUNTAMENT DE PRADELL DE LA TEIXETA
 Carrer de Dalt, 19. 43774. Pradell de la Teixeta -   977828004 - Fax: 977828200 - C/el: aj.pradell@altanet.org
www.pradelldelateixeta.cat

